ОБЯСНИТЕЛЕН МЕМОРАНДУМ

1. КОНТЕКСТ НА ПРЕДЛОЖЕНИЕТО

- Основания и цели на предложението

В съответствие с член 4, параграф 1 от приложение XI към Правилника за длъжностните лица междинното адаптиране на заплатите и пенсиите съгласно член 65, параграф 2 от Правилника за длъжностните лица се извършва въз основа на данните, предоставени от Евростат, в случай на значителна промяна в издръжката на живота, настъпила между юни и декември, и като се вземе предвид прогнозната промяна на покупателната способност в рамките на текущия годишен референтен период.

Необходимото предложение на Комисията се изпраща на Съвета не по-късно от втората половина на април.

- Общ контекст

В съответствие с член 6, параграф 1 от приложение XI към Правилника за длъжностните лица междинното адаптиране трябва да бъде направено за всички места на работа (включително Брюксел), ако прагът на чувствителност бъде достигнат или надхвърлен в Брюксел. Ако прагът на чувствителност не бъде достигнат в Брюксел, междинното адаптиране се прави само за местата на работа, където прагът е надхвърлен.

В съответствие с член 7 от приложение XI към Правилника за длъжностните лица размерът на междинното адаптиране е брюкселският международен индекс, при необходимост умножен по половината от прогнозния специфичен индикатор, ако той е отрицателен.

Специфичният индикатор измерва промяната на действителното нетно възнаграждение, без инфлацията, на държавните служители в централните администрации на държавите-членки. Евростат изчисли този индикатор въз основа на данните, предоставени от осемте държави-членки, посочени в член 1, параграф 4 от приложение XI към Правилника за длъжностните лица.

Брюкселският международен индекс измерва промяната в издръжката на живота в Брюксел за длъжностните лица и другите служители на Европейския съюз. Евростат определи този индекс въз основа на данните, предоставени от белгийските власти.

Корекционните коефициенти са отношението между съответния икономически паритет и обменния курс, предвиден в член 63 от Правилника за длъжностните лица, умножено по стойността на адаптирането, ако прагът не е бил достигнат в Брюксел.

Чрез икономическите паритети за възнагражденията се установява еквивалентността на покупателната способност на възнагражденията, изплащани в Брюксел като референтен град, с тези, изплащани в другите места на работа. Евростат изчисли тези паритети в съгласие с националните статистически служби на държавите-членки.

Чрез икономическите паритети за пенсиите се установява еквивалентността на покупателната способност на пенсиите, изплащани в Белгия като референтна държава, с тези, изплащани в другите държави на местопребиваване. Евростат изчисли тези паритети в съгласие с националните статистически служби на държавите-членки.

- Съществуващи разпоредби в областта на предложението

Настоящото предложение е в допълнение към предложението, представяно всяка година за адаптиране на заплатите и пенсиите.

2. РЕЗУЛТАТИ ОТ КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИ НА ВЪЗДЕЙСТВИЕТО

- Консултации със заинтересованите страни

Използвани методи за консултация, основни обхванати сектори и общ профил на участниците

Елементите на предложението бяха обсъдени с представителите на служителите в съответствие с подходящите процедури.

Обобщение на получените отговори и на начина, по който те са взети предвид

В предложението са взети предвид становищата на страните, участвали в консултациите.

- Събиране и използване на експертни становища

Не бяха необходими външни експертни становища.

- Оценка на въздействието

- целта на предложението е да се адаптират заплатите и пенсиите в съответствие с действащото законодателство.

- действащото законодателство не позволява друга възможност.

3. ПРАВНИ ЕЛЕМЕНТИ НА ПРЕДЛОЖЕНИЕТО

- Обобщение на предлаганите мерки

В съответствие с член 4 от приложение XI към Правилника за длъжностните лица целта на предложеното действие е да се адаптират заплатите и пенсиите за местата на работа, където има значителна промяна на издръжката на живота.

Промяната в издръжката на живота в Брюксел, измерена с брюкселския международен индекс, за периода от юни до декември на предходната година е 1,3 %.

Промените в издръжката на живота извън Белгия и Люксембург през референтния период се измерват с имплицитните индекси, изчислени от Евростат. Тези индекси се изчисляват чрез умножаване на брюкселския международен индекс по промяната на икономическия паритет.

Прагът на чувствителност за значителна промяна в издръжката на живота е процентът, който съответства на 7 % за дванадесетмесечен период (3,5 % за шестмесечен период).

Имплицитният индекс, приложим към заплатите, надвишава прага на чувствителност в Естония (4,5 %).

Имплицитният индекс, приложим към пенсиите, не е достигнал прага на чувствителност в нито една от държавите.

Стойността на междинното адаптиране представлява брюкселският международен индекс, умножен при необходимост по половината от специфичния прогнозен индикатор, ако той е отрицателен.

Специфичният прогнозен индикатор е -1,3 % и следователно стойността на междинното адаптиране е 0,7 %.

Корекционните коефициенти са съотношението между съответния икономически паритет и обменния курс, умножено по стойността на междинното адаптиране, ако прагът на чувствителност за адаптиране не е достигнат за Брюксел.

Новите корекционни коефициенти пораждат действие от 1 януари. За тези държави или места на работа обаче, чийто имплицитен индекс е по-голям от 6,3 %, те пораждат действие от 16 ноември. За тези държави или места на работа, чийто имплицитен индекс е по-голям от 12,6 %, те пораждат действие от 1 ноември.

В резултат на това, считано от 1 януари 2011 г., корекционният коефициент, приложим към заплатите на длъжностните лица и другите служители на Европейския съюз в Естония е 78,5.

Корекционните коефициенти, приложими към пенсиите и трансферите, остават непроменени.

- Правно основание

Правното основание е Правилникът за длъжностните лица, и по-специално приложение XI към него.

- Принцип на субсидиарност

Предложението се отнася до област, която попада в изключителната компетентност на Съюза. Следователно принципът на субсидиарност не се прилага.

- Принцип на пропорционалност

Предложението е в съответствие с принципа на пропорционалност поради следните причини:

- Приложение XI към Правилника за длъжностните лица предвижда изготвянето на регламент на Съвета.

- Финансовата тежест е пряк резултат от прилагането на метода за адаптиране, посочен в Правилника за длъжностните лица.

- Избор на инструменти

Предложен(и) инструмент(и): регламент.

Други инструменти биха били неподходящи поради следните причини:

- Приложение XI към Правилника за длъжностните лица предвижда изготвянето на регламент на Съвета.

4. ОТРАЖЕНИЕ ВЪРХУ БЮДЖЕТА

Отражението на адаптирането на корекционните коефициенти, приложими към заплатите и пенсиите на длъжностните лица и другите служители на Европейския съюз върху административните разходи и приходите е описано подробно във финансовата обосновка, приложена към настоящия документ.

2011/0163 (NLE)

Предложение за

РЕГЛАМЕНТ НА СЪВЕТА

за адаптиране на корекционните коефициенти, приложими към заплатите и пенсиите на длъжностните лица и другите служители на Европейския съюз

СЪВЕТЪТ НА ЕВРОПЕЙСКИЯ СЪЮЗ,

като взе предвид Договора за функционирането на Европейския съюз,

като взе предвид Протокола за привилегиите и имунитетите на Европейския съюз, и по-специално член 12 от него,

като взе предвид Правилника на длъжностните лица на Европейския съюз и Условията за работа на другите служители на Съюза, установени с Регламент (ЕИО, Евратом, ЕОВС) № 259/68[1], и по-специално член 64 и член 65, параграф 2 от Правилника за длъжностните лица и приложения VII, XI и XIII към него и член 20, параграф 1, член 64 и член 92 от Условията за работа на другите служители,

като взе предвид предложението на Европейската комисия,

като има предвид, че:

1. През периода от юни до декември 2010 г. в Естония е налице значително увеличаване на издръжката на живота и следователно корекционните коефициенти, прилагани за заплатите на длъжностните лица и на другите служители на Съюза, следва да бъдат адаптирани.

ПРИЕ НАСТОЯЩИЯ РЕГЛАМЕНТ:

Член 1

Считано от 1 януари 2011 г. корекционните коефициенти, приложими в съответствие с член 64 от Правилника за длъжностните лица към заплатите на длъжностните лица и на другите служители, наети в държавите и местата на работа, посочени по-долу, са следните:

- Естония 78,5.

Член 2

Настоящият регламент влиза в сила в деня след публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави-членки.

Съставено в Брюксел на […] година.

За Съвета

Председател

ПРИЛОЖЕНИЕ

ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ

РАМКА НА ПРЕДЛОЖЕНИЕТО/ИНИЦИАТИВАТА

Наименование на предложението/инициативата

Предложение за Регламент на Съвета за адаптиране на корекционните коефициенти, приложими към заплатите и пенсиите на длъжностните лица и другите служители на Европейския съюз

Съответна(и) област(и) на политиката в структурата на УД/БД[2]

Всички области и дейности са потенциално засегнати.

Естество на предложението/инициативата

( Предложението/инициативата е във връзка с нова дейност (периодична, за адаптиране на действащото законодателство)

Цели

Очакван(и) резултат(и) и отражение

Да се посочи въздействието, което предложението/инициативата следва да окаже по отношение на целевите бенефициери/групи.

Адаптирането на корекционния коефициент, приложим към заплатите на длъжностните лица и другите служители на Европейския съюз в Естония, в следствие на значителна промяна в издръжката на живота в страната, ще доведе до запазване на еквивалентността на покупателната способност, както е предвидено в Правилника за длъжностните лица.

Основания за предложението/инициативата

Нужда(и), която(ито) трябва да бъде(ат) задоволена(и) в краткосрочен или дългосрочен план

Да се гарантира, че в случай на значителна промяна в издръжката на живота, корекционните коефициенти, приложими към заплатите и пенсиите на длъжностните лица и другите служители на Европейския съюз са адаптирани и ако е подходящо, се прилагат със задна дата. Да се гарантира, че покупателната способност на заплатите и пенсиите на служителите на ЕС следва промените в покупателната способност на служителите в централните администрации на държавите-членки, както е посочено в приложение XI към Правилника за длъжностните лица.

Продължителност и финансово отражение

( Предложение/инициатива с неограничена продължителност

- осъществяване с период на започване на дейност от 1 януари 2011 г.,

- последвано от функциониране с пълен капацитет.

Предвиден(и) метод(и) на управление[3]

( Пряко централизирано управление от Комисията: Служба за управление и плащане по индивидуални права (PMO)

ОЧАКВАНО ФИНАНСОВО ОТРАЖЕНИЕ НА ПРЕДЛОЖЕНИЕТО/ИНИЦИАТИВАТА

Засегната(и) функция(и) от многогодишната финансова рамка и разходен(ни) бюджетен(ни) ред(ове)

- Съществуващи разходни бюджетни редове

По реда на функциите от многогодишната финансова рамка и на бюджетните редове.

Функция от многогодишната финансова рамка | Бюджетен ред | Вид на разхода | Вноска |

Номер [Наименование…………………………..…] | МБК/ЕБК ([4]) | от държави от ЕАСТ[5] | от страни кандидатки[6] | от трети държави | по смисъла на член 18, параграф 1, буква аа) от Финансовия регламент |

XX.01.01.01 и глава 11, глава 42 — Разходи, свързани със сътрудниците на членовете на ЕП | ЕБК | НЕ | НЕ | НЕ | НЕ |

Очаквано отражение върху разходите

Обобщение на очакваното отражение върху разходите

в млн. EUR (до третия знак след десетичната запетая)

Функция от многогодишната финансова рамка: | Номер | XX.01.01.01 и глава 11, глава 42 — Разходи, свързани със сътрудниците на членовете на ЕП |

в млн. EUR (до третия знак след десетичната запетая)

Очаквани нужди от човешки ресурси

- ( Предложението/инициативата не води до използване на човешки ресурси

Съвместимост с настоящата многогодишна финансова рамка

- ( Предложението/инициативата е съвместимо(а) с настоящата многогодишна финансова рамка.

Участие на трети страни във финансирането

- ( Предложението/инициативата не предвижда съфинансиране от трети страни

Очаквано отражение върху приходите

- ( Предложението/инициативата няма финансово отражение върху приходите.

[1] ОВ L 56, 4.3.1968 г., стр. 1.

[2] УД: управление по дейности — БД: бюджетиране по дейности.

[3] Подробности във връзка с методите на управление и позоваванията на Финансовия регламент могат да бъдат намерени на уебсайта BudgWeb: http://www.cc.cec/budg/man/budgmanag/budgmanag_en.html

[4] МБК = многогодишни бюджетни кредити / ЕБК = едногодишни бюджетни кредити

[5] ЕАСТ: Европейска асоциация за свободна търговия.

[6] Страни кандидатки и ако е приложимо, страни потенциални кандидатки от Западните Балкани.

[7] Година N е годината на начало на осъществяването на предложението/инициативата.

[8] Технически и/или административна помощ и разходи в подкрепа на прилагане на програмите и/или действията на ЕС (предишни редове „ВА“), непряка научноизследователска дейност, пряка научноизследователска дейност.

[9] Година N е годината на начало на осъществяването на предложението/инициативата.

[10] Технически и/или административна помощ и разходи в подкрепа на прилагане на програмите и/или действията на ЕС (предишни редове „ВА“), непряка научноизследователска дейност, пряка научноизследователска дейност.